________________________________________________________________________

HALLITUKSEN TIEDOTE					1/2019
Hallituksen kokous  14.02.2019			

YLEISTÄ

Liiton hallitus käynnisti v.  2019 työskentelyn osin hämmentävissäkin merkeissä. Olemme nyt yhdistyksissä prolaisia toimijoita ja tämä tuo mukanaan monenlaista uutta niin jäsenille, kuin jäsenyhdistyksillekin. 

Samaan aikaan maakuntauudistus eli MAKU  I ja MAKU II lakipaketit, Kasvupalvelulaki ja    JTYP-laki elävät omaa elämäänsä valmisteluprosessissa, lähinnä Eduskunnan valiokuntien käsittelyssä. Aika lakipakettien käsittelyyn eduskunnan suuressa salissa hupenee koko ajan. Vaalirauhan ajaksi työt keskeytyvät melko pian. Me kentällä olemme jäähyvaiheessa.   Odotamme eduskuntavaaleja ja niiden vaikutusta uuteen hallituspohjaan, sekä uuden hallituksen hallitusohjelma-kirjauksiin TE-toimistojen ja ELYjen kokonaisuuteen liittyvien toimintojen tulevaisuudesta ja organisoimisesta. 

THHL VALIOKUNNASSA

Liiton pj. Eija Tuutti on käynyt äskettäin eduskunnan Työelämä- ja tasa-arvovaliokunnan kuultavana kahdessa asiakokonaisuudessa.  

31.1.2019  Käsiteltiin HE:tä laeiksi Kasvupalveluvirastoa, kasvupalvelujen asiakastietojen       käsittelyä koskien  ja turvallisuuslain  37 §:n muuttamista. Kuultavana oli  5 tahoa.

6.2. 2019  Käsiteltiin HE:tä laeiksi JTYPL:n rekry-, osaamisen, alueiden kehittämisen ja kehittämispalveluista ja kasvupalvelujen rahoittamisesta, yksityisistä työvoimapalveluista jne. Tällä kertaa kuultavana oli vain THHL . 

Käytäntönä on, että kuulemispäivää edeltävänä päivänä tiettyyn kellonaikaan mennessä tulee toimittaa tausta-aineisto valiokunnalle tiedoksi asioista, jotka liittyvät kuulemiseen/puheenvuoroon. Lisäksi Tuutilla on ollut tapana valmistella ns. puheenvuoro, jossa on otettu nostoja em. tausta-aineistosta sekä täydennetty näkemyksiä ja perusteita. Nämä tausta-aineistot tuodaan lähipäivinä THHL kotisivuille nähtäväksi osoitteessa www.thhl.fi

Kotisivujen päivityksessä on ollut ja on katkoksia mm. PRO-muutoksesta johtuen. Nämä vietit saataneen viikon kuluessa käyttöönne.

THHL:N TYHY-JÄSENKYSELY  7.12. SAAKKA

THHL:n omaan Webropol-jäsenkyselyyn jaksamisesta ja työhyvinvoinnista  vastasi kaikkiaan  845 jäsentä, mikä on  46,2 % työssä olevista jäsenistä. KIITOS KAIKILLE VASTANNEILLE!
Vastaajista  646 jäsentä osallistui arvontaan.
.
________________________________________________________________________
Liiton hallituksessa suoritettiin arvonta lahjomattoman teknisen ”onnettaren” avulla ja voittajia ovat:	6  kpl lahjakortteja  a´ 50 €
		Hilkka Lamminpää	Kaakkois-Suomi, Kouvola
		Tiina Holappa	Lappi, Rovaniemi
		Magnus Norman	Pohjanmaa, Maalahti
		Anne Ojala		Satakunta, Kodesjärvi
		Tarja kangasmetsä	Keski-Suomi, Palokka
		Päivi Puumalainen	Keski-Suomi, Muurame
	2  kpl THHL-reppuja
		Liisa Lahtinen	Satakunta, Harjavalta
		Harri Torvinen	Pohjois-Savo, Kuopio

Onnittelut voittajille! palkinnot postitetaan liiton toimistolta viikolla  8.

JÄSEN – TSEKKAA TIETOSI  PRON JÄSENREKISTERISTÄ

PRO-muutoksen jälkeen on vielä moni asia ”vaiheessa”. Tietojemme mukaan kuitenkin kaikki jäsenet ovat jo saaneet omat uudet PRO-jäsenkorttinsa jäsenkirjeen kera. Tässä yhteydessä on käynyt ilmi, että kaikki eivät ehkä ole saaneet korttejaan. Jäsenrekisterien konversiosiirrot ovat olleet massiivisia. Lisäksi jäsenrekisterien välillä on ilmennyt ns. kulttuurisia eroja eri merkintöjen osalta jäsenen tiedoissa.

Uusi PROn jäsennumero on jokaisella. Mikäli et ole esim. saanut sähköpostiisi Ammattiliitto PROsta tietoiskuja, joita jo muutama on tullut mm. Ystävänpäivänä tuli tuorein, voi syy olla rekisteritiedoissasi.
	-    Pardian jäsenrekisterissä oli ruutu, jonka jäsen voi rastita ja näin kieltää 	      markkinointikirjeiden lähettämisen (esim. IFin perhevakuutusmainokset ym.)  
	-    PROn jäsenrekisterissä tämä ruksi tarkoittaa sitä, ettei jäsen halua mitään postia.
	     Siispä tällä ruksilla ko. jäsen ei saa mitään tietoiskuja, jäsenposteja ym. PROsta	-    Jos siis haluat PROn viestejä – käy tarkistamassa jäsentietosi ja tarvittaessa 	     poista sieltä tämä estoruksi. Samalla tulee hiukka harjoiteltua tuota omien 	     jäsentietojen seurantaa ja päivitystä.

LOPUKSI  

Koululaisten hiihtolomat ovat alkamassa ja sen myötä myös monien vanhempien loma. Lapsettomat lomailevat pääsääntöisesti tämän sesonkiajan ulkopuolella. Lomaevästyksenä kehotan kiertämään flunssapöpöt kaukaa ja tautisia hoitamaan itsensä kunnolla terveeksi, ettet osaltasi ole jatkamassa pöpöilyä.

		
               Ystävänpäivä on joka päivä – iloitaan siitä.  
	                                 Hallituksen psta
                                                                             Eija Tuutti
_______________________________________________________________________